****

**Referat fra møte i brukerutvalget 18. september 2024**

Tilstede:
Merete Bergan, leder av brukerutvalget – brukerrepresentant FFO
Anders Anundsen, direktør NAV Vestfold og Telemark

Eilev Erikstein, Prostidiakon i Vest - Telemark
Øyvind Hagen, direktør Quality Hotel Tønsberg

Linn Farstad, NAV Vestfold og Telemark referent

Forfall:

Trine Utzig, avdelingsdirektør NAV Vestfold og Telemark

Anne Britt Forbord, brukerrepresentant FFO

Jonas Waksvik, brukerrepresentant A-larm

Stine Skoland, NAV leder Midt-Telemark

**Presentasjonsrunde**

Velkommen til Øyvind Hagen som nytt medlem i brukerutvalget. Vi tok en presentasjonsrunde av alle medlemmer.

**Nytt fra NAV**

Anders orienterte om den pågående omorganiseringsprosessen (OU) i direktoratet, og om de ikke-organisatoriske grepene som blant annet skal styrke samarbeid mellom NAV Arbeid og Ytelser (NAY) og NAV kontorene. Effekten av dette nærere samarbeidet skal forhåpentligvis gi en bedre og mer effektiv produksjonslinje samt bedre brukeropplevelser.

Det ble også kort orientert om NAVs store IT prosjekt P4, som hovedsakelig går ut på at NAV skal ut av gamle og lite velfungerende it systemer og over på mer moderne løsninger. Det er også et pågående prosjekt regionalt som heter P4+ som ser på arbeidsmetodikk og økonomi, og hvordan ressursene skal fordeles når vi kan dra nytte av flere elektroniske løsninger, og særlig på hvordan vi bedre kan løse oppgaver på tvers av NAV-kontor.

Det er igangsatt et OU-arbeid på regionkontoret, for å sikre at vi er rustet til å møte de forventningene som vi stilles overfor både fra NAV-kontorene og fra direktoratet i årene som kommer.

NAV Vestfold og Telemark har arbeidet for å løfte det strategiske samarbeidet i Partnerskapet mellom kommune og stat. Sammen med KS har vi igangsatt arbeid med Partnerskapsløftet. Det er delvis et nettverksarbeid som skal fokusere på hvordan prosessen bør være i partnerskapet for å løfte felles satsningsområder, og delvis et helt konkret tjenestesamarbeid for å bidra til å hindre utenforskap. I første omgang skal det sannsynligvis fokuseres på personer under 30 år med psykiske lidelser, særlig lettere psykiske lidelser. Dette vil bli et stort satsningsområde fremover og alle kommuner i Vestfold og Telemark er med.

Vi diskuterer GDPR problematikk som arbeidsgiverne merker blir et stort hinder for å kunne inkludere flere med nedsatt arbeidsevne i arbeid. Anders orienterte om pågående arbeid for å se nærmere på mulighetsrommet innenfor regelverket.

**Strategi for brukerutvalg**

Arbeidsgruppa har laget et utkast til «Strategi for brukermedvirkning NAV Vestfold og Telemark» som er revidert flere ganger. Vi gikk igjennom deler av dokumentet og det kom innspill fra flere om at det gjerne må spisses mer.

**Oppgave: Alle medlemmene i brukerutvalget som evt. har flere innspill til strategien må sende disse til Linn innen 30.september.**

**Opplæring av brukerrepresentanter**

Merethe orienterer om at det har tidligere vært opplæring av brukerrepresentanter for både lokale og regionens brukerutvalg. Vi har hatt besøk fra AV-DIR og hatt en årlig dag hver høst med dette på agendaen. Vi blir enige om at vi avventer dette nå fordi det er en prosess på gang i AV-DIR hvor de i 2025 skal jobbe videre med den nye strategien for brukermedvirkning i NAV blant annet med et felles opplæringsmateriale. Per d.d. har de heller ikke ressurser fra AV-DIR til å kunne stille på en opplæringsdag hos oss.

**Eventuelt**

Forespørsel fra Vestfold fylkeskommune. De ser i øyeblikket på organiseringen av voksenopplæringen og ønsker innspill fra NAVs regionale brukerutvalg. Siden mange som er deltakere i voksenopplæringen også har tilknytning til NAV ønsker de å forespørre vårt utvalg om de kan tanke seg å uttale seg og/eller delta. Brukerutvalget stiller seg positive til dette og Linn følger opp dette videre.

**Neste møte blir fredag 6. desember klokken 10 - 12.30 hos NAV Vestfold og Telemark**